PROKAL.CO, Nang kaya apa handak dipadahi cinta wan Indonesia, amun pancasila haja kada hafal. Makanya tu mulai tumatan SD, guru meajari supaya hafal wan lima sila pancasila.
Nah kesah mahapal pancasila tu maulah Panjul -ngaran sikung ni asal sambat nang manulis wal lah- bingung surangan imbah disuruh mehapali pancasila. Maklum kekanak sikung ni mun disuruh behafalan paling ngalih.
Biar Panjul kada mehulu-hulu mehafal pancasila, gurunya maancam manjamur Panjul mun kada hafal. Tekutan dijamur, semalaman Panjul mehafal.
Sampai tengantuk? Panjul mehafal pancasila tu. Isuknya handak tulak ka sakulah, Panjul tatap haja mahafal.
Imbah masukan kalas wan guru nang mambari tugas mahafal pancasila, Panjul nang baluman ditunjuk hancak meangkat tangan.
"Pak, ulun hafal dah pancasila," sambat Panjul kuciak.
"Bagus. Maju sini ikam. Pina semangat banar," sahut gurunya.
Imbah bardiri di muka. Panjul lalu mulai mambaca pancasila nang inya hafal samalaman.
"Satu, Pancasila," kuciak Panjul bakuciak.
Mandanar Panjul mambaca sila partama tu Pancasila, gurunya takajut.
"Jul, apa nang ikam hafali," takun gurunya.
"Pancasila Pak," pandir Panjul.
"Sila partama apa," takun gurunya.
"Yaitu Pak. Sila partama. Satu, Pancasila," sambat Panjul.
"Nah ikam baca sampai habis sila Pancasila," ujar gurunya.
"Iya Pak," pandir Panjul nang bingung surang kanapa inya mambaca pancasila sampai enam sila.
"Pak, kenapa kalabihan sebuting lah," takun Panjul.
"Iya aja labih sabuting. Sila partama ikam sambat Pancasila," sarik gurunya. (oke/beb)
bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn min_Latn bjn_Latn bjn_Latn bjn_Latn zsm_Latn bjn_Latn bjn_Latn bjn_Latn bjn_Latn bjn_Latn